11/06/2013 | Administración LocalMunicipal
Brión
Notificación de incoación de expediente de orde de execución e trámite de audiencia a propietario descoñecido

EDICTO Resultando descoñecido o propietario da edificación sita nas inmediacións da vivenda sita en Brión de Abaixo, núm.9, deste Concello, con referencia catastral 5359401NH2456S0001AT, de conformidade co disposto no art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, se notifica a resolución ditada por esta Alcaldía con data 03.06.2013, que transcrita di: “Visto o escrito asinado por D.ª María José Pereira Vázquez e D.ª Carmen Ferreiro Neo, de data 04.10.2011, con rexistro de entrada no Concello núm.2739, do 21.10.2011, no que se sinala que nas inmediacións da vivenda sita en Brión de Abaixo, núm.9, deste Concello, hai unha edificación ruinosa, con referencia catastral segundo informe técnico 5359401NH2456S0001AT, coas paredes exteriores que ameazan derrubarse co perigo que supón para os veciños e viandantes e que debido á acumulación de escombros na mesma é un criadoiro de ratos que afectan á salubridadade dos veciños e da aldea de Brión de Abaixo. Considerando o informe emitido pola arquitecta técnica municipal en data 02.08.2012, no que se sinala: xirada visita o 31 de xullo de 2012 se puido comprobar que sobre a parcela descrita existe unha vivenda feita a base de muros de pedra e cuberta de tella en total estado de abandono. A parcela atópase chea de maleza; os muros de pedra aparentemente amosan un bo estado mentras que a cuberta de tella se atopa practicamnte derruida, existindo aínda algunha viga de madeira así como unhas poucas tellas que ameazan seriamente a integridade física das persoas que poidan pasar polas inmediacións. Deberase proceder á limpeza e saneamento da vexetación, á retirada daqueles elementos tales como a cuberta ou resto de estruturas que ameazan a súa caída e á consolidación daqueles muros que unha vez feitas as labores de baleirado do inmoble poidan verse afectados. Visto o disposto na Lei 9/2002, do 30 de decembro, de ordenación urbanística e protección do medio rural de Galicia, que sinala: Artigo 199. Deber de conservación e ordes de execución.1. Os propietarios de toda clase de terreos, urbanizacións de iniciativa particular, edificacións e carteis deberán mantelos nas condicións establecidas no artigo 9 desta lei. “Artigo 9.º.–Deberes de uso, conservación e rehabilitación.1. Os propietarios de toda clase de terreos, construccións, edificios e instalacións deberán: a) Destinalos ós usos permitidos polo planeamento urbanístico. b) Mantelos en condicións de funcionalidade, seguridade, salubridade, ornato público e habitabilidade segundo o seu destino, e de acordo coas normas de protección do medio ambiente, do patrimonio histórico e da rehabilitación.3. O deber de conservación a cargo dos propietarios alcanza ata o importe dos traballos correspondentes que non excedan o límite do contido normal daquel que, no caso das construccións, está representado pola metade do custo de reposición do ben ou de nova construcción con características similares, excluído o valor do solo.4. Os propietarios de terras conservarán e manterán o solo natural e se é o caso a masa vexetal nas condicións precisas que eviten a erosión e os incendios, impedindo a contaminación da terra, o aire e a auga.” 2. Os concellos ordenarán, de oficio ou por instancia de calquera interesado, mediante o correspondente expediente e logo da audiencia dos interesados, a execución das obras necesarias para conservar aquelas condicións, con indicación do prazo de realización. Cando a entidade das obras o requira, o concello esixiralle ó obrigado a solicitude de licencia acompañada do proxecto técnico correspondente.3. Tamén poderán ordenar as obras necesarias para adaptar as edificacións e construcións ao contorno, segundo o establecido no artigo 104 desta lei, tales como acabado, conservación, renovación ou reforma de fachadas ou espazos visibles desde a vía pública, limpeza e valado de terreos edificables, e retirada de carteis ou doutros elementos impropios dos inmobles. As obras executaranse a custa dos propietarios se estivesen dentro do límite do deber de conservación que lles corresponde, e con cargo aos fondos da entidade que a ordene cando a superase para obter melloras de interese xeral.4. No caso de incumprimento da orde de execución de obras, a Administración municipal procederá á execución subsidiaria dela ou á execución forzosa mediante a imposición de multas coercitivas de 300 a 6.000 euros, reiterables ata lograr a execución das obras ordenadas. Polo que, en virtude da lexislación urbanística vixente, deberáselle comunicar ao propietario do inmoble, que deberá executar as obras necesarias a fin de manter o inmoble nas condicións de salubridade e ornato esixidas, procedendo ben á retirada da cuberta, da maleza do interior da vivenda e consolidación dos muros de pedra se fose preciso ou ben á restauración da cuberta. Todo elo baixo a solicitude no Concello da correspondente licenza de obra. Visto o informe da policía local do 13.11.2012 no que se sinala que non se puido saber quen é o propietario desta vivenda. De conformidade co disposto no art.84 da Lei 30/92 así como no art.199 da Lei 9/2002, antes de ditar a resolución que proceda deberá concederse un prazo de audiencia aos interesados de entre dez e quince días. De conformidade coas competencias desta Alcaldía ao abeiro do disposto nos artigos 9 e 199 da Lei 9/2002, do 30 de decembro, así como no artigo 21.1 da Lei 7/1985, do 2 de abril, reguladora das bases de réxime local e visto o informe emitido pola arquitecta técnica municipal, resolvo: 1.º) Incoar expediente de orde de execución en relación coa situación que presenta a edificación sita nas inmediacións da vivenda sita en Brión de Abaixo, núm.9, deste Concello, con referencia catastral 5359401NH2456S0001AT, por incumprimento das obrigas previstas nos artigos 9 e 199 da Lei 9/2002, debendo de proceder no prazo máximo de un mes a executar as obras necesarias a fin de manter o inmoble nas condicións de salubridade e ornato esixidas, procedendo ben á retirada da cuberta, da maleza do interior da vivenda e consolidación dos muros de pedra se fose preciso ou ben á restauración da cuberta, debendo solicitar no Concello a preceptiva licenza de obra.2.º) Conceder ao interesado un prazo de audiencia de dez días hábiles (10), a contar desde o seguinte á recepción da notificación desta resolución, poñéndolle a tal efecto de manifesto o expediente, para que alegue e presente os documentos e xustificacións que estime pertinentes ao seu dereito, interrompéndose neste caso os prazos indicados no apartado anterior. A tales efectos, poderá consultar o expediente administrativo instruído e obter as copias que estime oportunas a efectos dunha maior defensa dos seus intereses, de conformidade co previsto no artigo 39 da Lei 30/1992.3.º) Notificar a presente resolución ao interesado que por ser descoñecido farase consonte co establecido no art.59.5 da Lei 30/1992, do 26 de novembro, por medio de anuncio no taboleiro de anuncios do Concello e no Boletín Oficial da Provincia.” Contra o acordo de incoación do expediente de orde de execución, por ser un acto de trámite, non cabe recurso algún, poidendo o interesado unicamente, segundo o art.107 da Lei 30/92, alegar a súa oposición ao mesmo para a súa consideración na resolución que poña fín ao procedemento. Brión, 3 de xuño de 2013. O alcalde José Luis García García